ที่ มท ๐๘10.6/ ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ตุลาคม ๒๕63

เรื่อง ประชาสัมพันธ์โครงการสัมมนาเชิงปฏิบัติเพื่อขับเคลื่อนปรัชญาของเศรษฐกิจพอเพียงกับองค์กรปกครอง ส่วนท้องถิ่นทั่วประเทศไทย

เรียน ผู้ว่าราชการจังหวัด

สิ่งที่ส่งมาด้วย 1. สำเนาหนังสือสถาบันการจัดการเพื่อชนบทและสังคม ที่ สชส 42/2563

 ลงวันที่ 28 กันยายน 2563 จำนวน 1 ชุด

 2. รายชื่อองค์กรปกครองส่วนท้องถิ่นตามบัญชีจังหวัดแนบท้าย จำนวน 1 ฉบับ

ด้วยกรมส่งเสริมการปกครองท้องถิ่น ได้รับแจ้งจากสถาบันการจัดการเพื่อชนบทและสังคม ศาสตราจารย์ ดร.อภิชัย พันธเสน ในฐานะที่เป็นผู้ประสานงานชุดโครงการนโยบายและยุทธศาสตร์การขับเคลื่อนปรัชญาของเศรษฐกิจพอเพียงและศาสตร์ของพระราชาเพื่อการพัฒนาอย่างยั่งยืนและประโยชน์สุข ภายใต้สำนักงานคณะกรรมการส่งเสริมวิทยาศาสตร์ วิจัย และนวัตกรรม (สกสว.) และปัจจุบันอยู่ในความดูแลของสำนักงาน การวิจัยแห่งชาติ (วช.) ได้กำหนดจัดโครงการสัมมนาเชิงปฏิบัติเพื่อขับเคลื่อนปรัชญาของเศรษฐกิจพอเพียงกับองค์กรปกครองส่วนท้องถิ่นทั่วประเทศไทย ระหว่างวันที่ 18 - 19 พฤศจิกายน 2563 ณ โรงแรมรามาการ์เด้น กรุงเทพมหานคร

กรมส่งเสริมการปกครองท้องถิ่น จึงขอความร่วมมือจังหวัดประชาสัมพันธ์ให้องค์กรปกครองส่วนท้องถิ่นพื้นที่เป้าหมาย สนับสนุนการดำเนินการโครงการสัมมนาเชิงปฏิบัติเพื่อขับเคลื่อนปรัชญา ของเศรษฐกิจพอเพียงกับองค์กรปกครองส่วนท้องถิ่นทั่วประเทศไทยตามที่เห็นสมควร โดยประสานรายละเอียดการเข้าร่วมโครงการสัมมนาดังกล่าวกับสถาบันการจัดการเพื่อชนบทและสังคม โทรศัพท์ 0 2579 7044 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ 4104 โทรสาร ๐-๒๒๔๑-6930